 

**Štatút súťaže**

**„Ako pomohli eurofondy môjmu regiónu a mestu 2019“**

1. **Základné podmienky**
   1. Vyhlasovateľ súťaže

Vyhlasovateľom súťaže je Úrad vlády SR, odbor informovanosti a publicity, Námestie slobody 1, 813 70 Bratislava. Súťaž je implementáciou kľúčových krokov Joint Action Plan - siedmych spoločných komunikačných činností, ktoré vzišli z aktivít eurokomisárky pre regionálnu politiku Coriny Creţu a eurokomisárky pre zamestnanosť, sociálne záležitosti, zručnosti a pracovnú mobilitu Marianne Thyssen, zo dňa 25. apríla 2017 v Luxemburgu. Videosúťaž o úspechoch kohéznej politiky sa uskutoční na vnútroštátnej úrovni. Účasť je otvorená pre akúkoľvek európsku osobu alebo organizáciu.

* 1. Predmet súťaže

Súťaž s názvom „**Ako pomohli eurofondy môjmu regiónu a mestu 2019**“ je určená študentom stredných a vysokých škôl a jej cieľom je zviditeľnenie finančnej pomoci zo štrukturálnych fondov EÚ v regiónoch prostredníctvom originálneho pohľadu študentov formou videospotu.

* 1. Účastníci súťaže

Účastníkmi súťaže sú študenti stredných a vysokých škôl na území Slovenskej republiky a to bez akéhokoľvek obmedzenia.

* 1. Cieľ súťaže

Originálnou a pre študentov atraktívnou formou zviditeľniť finančnú pomoc zo štrukturálnych fondov EÚ v regiónoch, resp. v ich blízkom okolí, meste, či obci. Cieľom súťaže je aj podpora tvorivosti mladých ľudí, vytvorenie možnosti prezentovať svoje schopnosti, talent, ale aj mesto či región, z ktorého pochádzajú, kde bývajú, študujú a pod.

* 1. Súčasťou tohto štatútu je aj Prihlasovací formulár „Ako pomohli eurofondy môjmu regiónu a mestu 2019“

1. **Podmienky**
   1. Kategória VIDEOSPOT

Súťaže sa môžu zúčastniť študenti všetkých stredných a vysokých škôl zo Slovenskej republiky. Táto kategória súťaže je založená na individuálnom audiovizuálnom spracovaní a originálnom zviditeľnení finančnej pomoci zo štrukturálnych fondov EÚ v regiónoch.

Počet prihlásených prác od jedného autora  je limitovaný na jeden originálny audiovizuálny spot alebo sériu spotov.

Rozsah zasielaných prác: maximálne 30 sekúnd alebo séria troch spotov.

Povolené formáty:

MOV, .MPEG4, .MP4, .AVI alebo .WMV

Okrem toho bude nevyhnutné zaslať 1 kópiu Master vo formáte DVD, alebo na USB kľúči.

* 1. Iné podmienky

Zaslaním príspevku do súťaže prenechávajú súťažiaci všetky licenčné práva na svoje audiovizuálne diela Organizátorovi. Zároveň si pred odoslaním príspevku do súťaže vysporiadajú všetky licenčné práva tretích osôb (napr. hudobný podklad). Organizátor vlastní výhradné licenčné práva k príspevkom zaslaným do tejto súťaže v rozsahu, ktorý mu umožňuje tieto príspevky vystavovať a uverejňovať za účelom propagácie súťaže a témy eurofondov v televízii, tlači, rozhlase, veľkoplošnej reklame a internete na obdobie desať rokov.

1. **Ocenenia**

Kategória VIDEOSPOT

1. miesto: PS4 Playstation
2. miesto: Hodinky Xiaomi Amazfit 2 Stratos
3. miesto: ADATA HD720 DashDrive1TB

# Cena verejnosti: Hodinky Xiaomi Mi Band 2

1. **Hodnotenie**
   1. Práce budú hodnotené odbornou komisiou po 15. novembri 2019. Najlepšie práce budú zverejnené na :

facebooku eufondy / @euuvsr/ a stránke <http://www.partnerskadohoda.gov.sk/>,

facebooku Úradu vlády SR / [www.facebook.com/UradVladySR/](http://www.facebook.com/UradVladySR/),

Instagrame Úradu vlády [www.instagram.com/uradvladysr](http://www.instagram.com/uradvladysr)

Instagrame eufondy / https://www.instagram.com/eufondysr//

v termíne po 30. novembri 2019.

* 1. Zásady a spôsob hodnotenia

Odborná komisia hodnotí práce neverejne. Rozhoduje jednorazovo o udelení cien podľa nasledovných hodnotiacich kritérií:

* Uchopenie témy
* Tvorivosť
* Originalita
* Spracovanie
* Inovatívnosť
  1. Cenu verejnosti získa spot, ktorý získa najviac likeov na facebooku eufondy / @euuvsr/, facebooku Úradu vlády SR / [www.facebook.com/UradVladySR](http://www.facebook.com/UradVladySR), Instagrame Úradu vlády [www.instagram.com/uradvladysr](http://www.instagram.com/uradvladysr) a Instagrame eufondy / <https://www.instagram.com/eufondysr>
  2. Zloženie komisie

Hodnotiaca komisia je zložená zo zástupcov Úradu vlády SR.

1. **Termíny odoslania**

Všetky príspevky spolu s vyplneným formulárom musia byť odoslané na

doleuvedenú adresu v termíne do 15. novembra 2019 spolu s prihlasovacím formulárom.

Príspevky je možné poslať aj elektronicky / spoločne s prihlasovacím formulárom / na adresu

peter.malec@vlada.gov.sk

Úrad vlády SR

Odbor informovanosti a publicity

Námestie slobody 1

813 70 Bratislava

Obálku je potrebné označiť heslom: Neotvárať - Súťaž – **Ako pomohli eurofondy môjmu**

**regiónu a mestu 2019**.

Určujúci termín odoslania je pečiatka pošty na obálke, resp. z podateľne Úradu vlády SR.

 

**Prihlasovací formulár**

**„Ako pomohli eurofondy môjmu regiónu a mestu 2019“**

|  |  |
| --- | --- |
| Meno a priezvisko autora spotu |  |
| Názov spotu |  |
| Minutáž spotu |  |
| Názov strednej školy / vysokej školy, v ktorej autor študuje |  |
| Adresa strednej školy / vysokej školy, v ktorej autor študuje |  |
| Meno, priezvisko a titul pedagóga, ak pod jeho vedením práca vznikla |  |
| Dátum odoslania |  |